Candidatul PNL pentru Primăria Capitalei, Sebastian Burduja, a declarat marți seara în emisiunea Actualitatea, cu Tudor Mușat că nu l-a validat niciodată pe Cristian Popescu Piedone drept un bun primar de sector. El a precizat că “Bucureștiul trebuie să fie mai mult decât despre a pune gazon sau a înfrumuseța un loc public”:
“Eu nu l-am validat ca pe un bun primar de sector. Cred că mandatul dânsului vădește anumite lucruri care s-au făcut și altele care nu s-au făcut. Cred că Bucureștiul trebuie să fie mai mult decât despre a pune gazon sau a înfrumuseța un loc public.
Sunt importante și astea, dar avem nvoie de proeicte mari și despre o viziune ambițioasă pentru Bucureștiul viitorului, o metropolă europeană.
Nu sunt rezervat, dar nu am nimic cu dânsul. Chiar nu doresc să răspund atacurilor la persoană. Sunt destui care mă fac în toate felurile, nu voi răspunde”.
Sebastian Burduja este de părere că și administrația Firea a fost un eșec pentru București:
„Voi pune reflectoarele pe Bucureștiul de azi, care nu e așa de azi de ieri, e așa de ani de zile după administrații care au eșuat. Și administrația Firea a eșuat, altfel nu ar fi pierdut alegerile în 2020. Nu ar fi apărut Nicușor Dan, din păcate un alt eșec, cel puțin din perspectiva mea”.